cyanic-selkie/wikianc huggingface dataset:
Riverbend kullkraftverk
Riverbend kullkraftverk er et kullkraftverk nær Mount Holly ved Catawba River i fylket Gaston County, delstaten Nord-Carolina i det østlige USA. Det har en installert produksjonskapasitet på 466 MW, fordelt på 4 omtrent like store blokker / turbiner. Operatør er Duke Energy Carolinas Inc.
Stølsdalsnutane
Andre toppunkter er Nordre Stølsdalsnuten som har en høyde på 1 424 meter over havet og er den 9. høyeste toppen i fylket, mens Sørvestre Stølsdalsnuten med 1 420 meter over havet er den 10. høyeste toppen i fylket. Det finnes også to andre toppunkter på henholdsvis 1 434 og 1 423 moh., men disse har primærfaktor under 50 meter.
New Covert gasskraftverk
Kraftverket stod ferdig utbygd i 2003. Brenselkilden er naturgass.
Straight Up!
Straight Up! er et musikkalbum med Little Charlie & the Nightcats fra 1995, utgitt på Alligator Records.
Hatta
Hatta er en by i De forente arabiske emirater, som ligger i Hajarfjellene 128 km øst for Dubai. Byen har om lag 2 000 innbyggere. Den tilhører også formelt emiratet Dubai, men er plassert som en enklave omgitt av andre emirater.
Byen har hatt beboelse i om lag 5 000 år, med tidlig jordbruk og handel over fjellpasset. Den er et festningspunkt med festningen Al Husen, som er godt bevart. Byen ligger ved motorvei 44 som går fra Dubai og østover til Oman via Hatta. Den har et hotell, en brannstasjon, en politistasjon og et lite sykehus.
I det åpne friluftsmuseet Hatta Heritage Village kan besøkende se tradisjonelle, arabiske bolighus, skoler og landbruksbygninger rundt Al Husen-fortet, som er fra 1800-tallet. Rundt fortet ligger to militære utkikkstårn på to høyder. Fortet var sete for en lokal høvding som kontrollerte fjellpasset og meklet i klanstrid og avgjorde lokale tvister. Juma-moskeen er fra 1780.
Artemistempelet i Efesos
Artemistempelet (gresk Artemision, latin Artemisium) ble oppført omkring 550 f.Kr. i Efesos i dagens Tyrkia, og var et av verdens syv underverker.
Tempelet ble beskrevet på følgende måte av Antipatros av Sidon som satte opp listen over de syv underverkene:
Philon fra Bysants beskrev også tempelets prakt:
Beliggenhet
Artemistempelet lå i oltidsbyen Efesos, ca. 50 km syd for dagens havneby Izmir, i Tyrkia. Som de andre underverkene, satte ikke Antipater tempelet på sin liste kun på grunn av dets skjønnhet eller størrelse, men også fordi det lå på grensen til den greske verdenen. Dette ga grekerne en følelse av mystikk og ærefrykt og fremhevet Aleksander den stores utstrakte imperium.
Historie
Det hellige stedet i Efesos er langt eldre enn Artemistempelet. Pausanias innså at Artemis' helligdom på stedet måtte være veldig gammel. Han stadfester med sikkerhet at den var ganske mange år forut for den joniske innvandringen, til og med eldre enn Apollos orakelhelligdom ved Didymi. Han sa at de pre-joniske innbyggerne av byen var Leleger og lydere.
Tempelbygget ble påbegynt av Kroisos, en rik konge av Lydia, og det tok 120 år å ferdigstille. Konstruksjonen ble satt opp på myrgrunn for å verne det mot framtidige jordskjelv. Artemistempelet ble raskt en turistattraksjon, og besøkt av handelsmenn, konger og sightseere. Mange av dem hyllet Artemis i form av donasjoner av juveler og andre gaver. Prakten tiltrakk seg også mange tilbedere, og av dem dannet det seg en Artemiskult. Tempelet var også respektert som tilfluktssted, en tradisjon som vi kan finne i myten om amasonene som søkte tilflukt her, både fra Herakles og fra Dionysus.
Tempelet ble første gang ødelagt 356 f.Kr. i en brann påsatt av en mann ved navn Herostratos, han hadde som hensikt å vinne seg udødelig berømmelse. Domstoler beordret at hans navn skulle fjernes fra alle skrifter, men mislyktes åpenbart. Uttrykket herostratisk berømmelse kommer nettopp fra denne hendelsen. At gudinnen Artemis ikke selv beskyttet tempelet ble i legender forklart med at hun var alt for opptatt med å overvåke Aleksander den stores fødsel, som skjedde samme natt. Alexander tilbød senere å betale for gjenoppbygging av tempelet, men efeserne nektet.
Stedet der tempelet har stått ble gjenoppdaget av en ekspedisjon finansiert av British Museum i 1869. Flere artefakter og skulpturer fra det gjenoppbyggede tempelet kan ses i British Museum i dag, men på den opprinnelige tempeltomten er det kun en søyle igjen fra selve tempelet.
Arkitektur og kunst
De fleste beskrivelsene av bygget og tempelkunsten kommer fra Plinius, men redegjørelsene og størrelsene varierer. Plinius beskriver tempelets mål på 55 × 115 m ved sokkelen og at det var bygget nesten utelukkende av marmor. Tempelet kan ha hatt så mange som 127 søyler i jonisk stil, hver på 18 m høyde.
Artemistempelet inneholdt mange flotte kunstverk. Skulpturer av de kjente greske billedhoggerne Polyclitus, Pheidias, Cresilas, og Phradmon smykket tempelet, kunstnerne konkurrerte ofte om å lage de flotteste skulpturene. Mange av disse var av amasoner, som skal ha grunnlagt byen Efesos.
I tillegg til skulpturer, fantes det også malerier og forgylte søyler av gull og sølv. Plinius forteller at Scopas, som også arbeidet på mausoleet til Mausollos, skar ut relieffer på tempelets søyler.
Kult og påvirkning
Artemistempelet lå i en økonomisk robust region, som ble besøkt handelsmenn og reisende fra hele Lilleasia. Tempelet var under påvirkning av mange trosretninger, og kan ses som et trosymbol for mange forskjellige folkegrupper. Efeserne dyrket Kybele, og integrerte mye av denne troen i dyrkingen av Artemis. Den artemiske Kybele var ganske forskjellig fra sitt romerske motstykke, Diana. Kulten rundt Artemis tiltrakk seg tusener av tilbedere fra fjerne land og steder, de samlet seg rundt tempelet og tilba henne.
Etihad Stadium (England)
Etihad Stadium er en engelsk fotballstadion som er hjemmebanen til Manchester City FC. Arenaen, som ble åpnet 25. juli 2002 da som City of Manchester Stadium. 8. juli 2011 døpte klubbstyret om arenaen fra City of Manchester til Etihad Stadium dette fordi at de nye sponsorene hadde dette som krav, Manchester City FC tjente 1,3 milliarder norske kroner på dette navnebyttet. Arenaen ligger i byen Manchester.
Domenico Veneziano
Liv og verk
Venezianos arbeider er vesentlig kjent for sin bruk av farge og perspektiv. Hans mesterverk anses å være «Sankt Lucia»-alteret (1445, tempera på panel), som viser en så uvanlig palett for denne perioden at Vasari skrev at alteret hadde blitt malt med oljefarve. Alteret lå opprinnelig i Santa Lucia dei Magnoli i Firenze, men har blitt flyttet til Uffizi. Selv om det er flere arbeider av Veneziano, er han også kjent for et rundt panel av «Kongenes Tilbedelse» (1439–1441), som sannsynligvis var ment for det velstående palasset til Medici-familien. Panelet er nå i Berlin.
Vasari har skrevet at Veneziano ble myrdet av Andrea del Castagno, men dette er høyst usannsynlig, da Castagno døde omkring 1457, fire år før Veneziano.
Etihad Stadium (England)
Anlegget ble først bygget for Commonwealth Games i 2002, og hadde da en kapasitet på 38 000 tilskuere. Etter dette friidrettsmesterskapet ble løpebanen fjernet, og arenaen ble gitt til fotballklubben Manchester City som erstatning for deres gamle fotballbane, Maine Road.
Ombygningen var ferdig da fotballsesongen 2003/04 startet, og den 10. august 2003 ble den offisielt åpnet som fotballarena.
Anlegget har nå plass til 55 000 tilskuere (bare sitteplasser), og de fire tribuneseksjonene heter: Colin Bell Stand, East Stand, North Stand og Key 103 (South) Stand.
Banens mål er 106 x 71 meter, og tilskuerrekorden er på 54 693 i en ligakamp mot Leicester den 6. februar 2016.
Stadion har fasiliteter som bl.a. et eget oppvarmingsrom med gress, som ligger like i nærheten av garderobene. City var en av de første engelske klubbene med dette. Deler av veggen over setene på tribunen kan åpnes/lukkes mekanisk for å slippe inn mer luft og lys.
Etihad Stadium var arena for finalen i UEFA-cupen 2007/08.
Trettenkeiserrullen
Trettenkeiserrullen (历代帝王图卷; pinyin: Lì dài dì wáng tú juǎn) er et stort maleri med dimensjonene 51,3 cm × 5,31 m, utført med tusj og farge på silke. Det stammer fra tidlig under Tang-dynastiet i Kina og tilskrives tradisjonelt maleren Yan Liben (ca. 600–673).
På rullen er det avbildet tretten keisere fra forskjellige dynastier, med detaljer som skal antyde deres respektive styrker og svakheter. Rullen er utstilt i Museum of Fine Arts i Boston (Massachusetts i USA). Den kom dit i 1931 som del av Denman Waldo Ross-samlingen.
Stiftinga Viti
Stiftinga Viti er en museumsstiftelse som omfatter 12 museer på Sunnmøre. Stiftinga Viti er regionmuseet på Sunnmøre med 13 ulike museums-arenaer ulike steder i regionen.
Regionmuseet het tidligere Stiftinga Sunnmøre Museum, som i 2021 byttet navn til Viti.
Irans herrelandslag i fotball
Irans herrelandslag i fotball er det nasjonale fotballaget til Iran, og dette landslaget blir administrert av Irans fotballforbund. Det iranske fotballforbundet ble stiftet i 1920, og de ble medlem av FIFA i 1945. Iran har deltatt i seks VM-sluttspill og har i hvert sluttspill blitt slått ut i gruppespillet. Deres seneste sluttspill var i 2022. Nasjonalstadion er Azadi i Teheran.
Historie
Iran kvalifiserte seg for første gang til et VM i 1978. De deltok også i 1998,  i 2006, 2014, 2018 og 2022. De har spilt 15 kamper i VM-sluttspill; av disse er 2 vunnet (mot USA i 1998 og Marokko i 2018), 4 har endt uavgjort og 9 er tapt. Målforskjellen på de 15 kampene er 9-24.
Nåværende tropp
Oppdatert 18. november 2022. Irans tropp til VM i fotball 2022 i Qatar fra 20. november 2022 til 18. desember 2022.
Andre spillere
Spillere som har vært med i landslagstroppen de siste 12 månedene.
Greenwood gasskraftverk
Greenwood gasskraftverk er et varmekraftverk i St. Clair County i Michigan, USA. Anlegget har en installert produksjonskapasitet på 1.233 MW, fordelt på 4 turbiner. Operatør er energiselskapet Detroit Edison Co LLC.
Kraftverket stod ferdig utbygd i 1979, med senere utvidelse i 1999. Brenselkilden er naturgass, bare unntaksvis fyringsolje.
Shadow of the Blues
Shadow of the Blues er et musikkalbum med Little Charlie & the Nightcats fra 1998.
Det Kongelige Selskap for Norges Vel
Det Kongelige Selskap for Norges Vel, også kalt Norges Vel, opprinnelig Selskabet for Norges Vel, er en allmennyttig utviklingsorganisasjon, opprettet i 1809, som arbeider for å fremme livskraftige lokalsamfunn gjennom ulike former for næringsutvikling. Norges Vel har prosjekter både i Norge, på Balkan, i Latin-Amerika og i det sørlige og østlige Afrika. Organisasjonen, som er ideell og uavhengig, tilbyr medlemskap både til enkeltpersoner, bedrifter/foretak og andre organisasjoner.
Virksomhet
Organisasjonen arbeider med bærekraftig næringsutvikling innenfor landbruk, marin sektor og fornybar energi. Målet er å fremme livskraftige lokalsamfunn både nasjonalt og internasjonalt. Metodene er de samme som ved etableringen i 1809: Samarbeid, kunnskapsdeling og næringsutvikling.
Fokusområder er.
Priser og legatmidler
Organisasjonen deler også ut midler fra Norges Vels Næringsutviklingslegater.
Administrasjon
Organisasjonen, som har nærmere 30 ansatte, har hovedkontor på Hellerud gård i Lillestrøm kommune utenfor Oslo. De har også avdelingskontor i Bergen, samt egne landkontor i Tanzania og Mosambik.
Etableringen
Selskabet for Norges Vel ble opprettet den 29. desember 1809 etter initiativ fra blant andre biskop Frederik Julius Bech, Jacob Rosted, assessor Peter Collett, Ludvig Stoud Platou, Martin Richard Flor og grev Herman Wedel-Jarlsberg. Selskapet fikk underavdelinger i alle landets største byer.
Politisk aktør
Grev Wedel-Jarlsberg så snart det politiske potensialet i selskapet, og gjorde det til en forening for norske interesser i Helstaten Danmark-Norge. Alt i 1810 tok selskapet initiativet til pengeinnsamling til støtte for eget norsk universitet i Christiania. Dette var en nasjonal samlingssak, og søknaden ble rettet til kong Frederik 6. personlig. Kongen ga til slutt etter, og Universitetet i Oslo ble stiftet i 1811.
Senere brukte Henrik Wergeland selskapet som kanal for sine framstøt til folkeopplysningens fremme.
Det Kongelige Selskap for Norges Vel står bak en rekke institusjoner som i dag er en del av norske myndigheter og næringsliv. I 1810 opprettet Selskabet det første bokforlag i Norge, for trykking og distribusjon av egne skrifter. Videre var Norges Vel patentkontor til Staten overtok all slik virksomhet i 1886.
Satsing på landbruksnæringen
Da Norge fikk sin egen grunnlov i 1814, hadde Norges Vel nådd mange av sine mål. Selskapet ble derfor omorganisert noen år senere med større vekt på landbruk som middel for samfunnsutvikling. Verktøyet er som i dag samarbeid, kunnskapsdeling og næringsutvikling.
I de påfølgende årene etablerte Selskabet flere landbruksskoler, og i 1848 starter forløperen til Norges miljø- og biovitenskapelige universitet (NMBU). Den nye skolen engasjerte fjøsrøktere fra Sveits for å undervise i dyre- og melkestell (derav uttrykket «sveiser» om denne yrkesgruppen). Selskabet ansatte også landets første "reiseagronom". I 1856 etablerte Norges Vel det første samvirkemeieriet i Norge, Rausjødalen setermeieri, som er forløperen til dagens TINE.
Satsing på søppelplukking i nærmiljøene
I juni 1970 introduserte NRKs TV-program «Lykkehjulet» konseptet Renholdspolitiet. Dette var et initiativ fra Det Kongelige Selskap for Norges Vel, og formålet var å gjennomføre en fellesdugnad om å rydde opp i nærmiljøet ved å plukke søppel og lignende. Den 16. juli 1970 ble et helt program i Kosekroken viet dette konseptet, som også hadde fått sin egen sang. I dette Kosekroken-programmet hadde Ragne Tangen samtaler med musen Nikodemus, som var en hånddukke spilt av Rigmor Lange og som til vanlig var et fast innslag i «Lykkehjulet». Gjester i studio var en gruppe barn som deltok i ryddeaksjonen mens de var på ferie på Bogstad Camping i Oslo. I likhet med programleder Ragne Tangen og hånddukken Nikodemus bar de armbind med påskriften Renholdspoliti, og barn som så på ble oppfordret til å skrive til Selskapet for Norges Vel for å få tilsendt slike armbind, legitimasjonskort og luer. Under sendingen 16. juli 1970 ringte «tante Ragne» opp generalsekretæren i Selskapet for Norges Vel, som anslå at de totalt hadde distribuert over 12000 armbind så langt, via post og på messe på Sjølystsenteret. Da Norges Vel avsluttet «Aksjon Renholdspoliti», hadde de utdelt i alt 20 000 armbind, luer og legitimasjonskort. Selve konseptet var ledd i Norges Vels kampanje «Hold Norge Rent!», og Renholdspolitiet kan for øvrig minne om flere senere dugnadsprosjekter som Miljødetektivene og Oslos kommunale prosjekt Rusken.
Catanduvas (Santa Catarina)
Catanduvas er en kommune i delstaten Santa Catarina i sørregionen av Brasil.
Muqtada al-Sadr
Muqtada al-Sadr (født 12. august 1973 i Najaf) er en Irakisk politiker, militsleder og religiøs leder. Religiøst tilhører han sjia- retningen inn islam. Han er sønn av storayatollah Mohammad Mohammad Sadeq al-Sadr som ble drept i 1999, og svigersønn til storayatollah Mohammad Baqir al-Sadr.
Etter den amerikanske invasjonen av Irak i 2003 organiserte Muqtada al-Sadr og han tilhengere hjelpetiltak og beskyttelse av innbyggerne i Bagdads fattige sjia-distrikter. Han etablerte også sin egen milits – Mahdi-hæren. Etter at regimet til Saddam Husseins falt, har han han stått fram som en av de viktigste sjiamuslimske politikerne i landet.
Politisk har han blitt beskrevet som en populistisk nasjonalist. Han har vært sterkt kritisk til USAs tilstedeværelse i Irak, men også stilt seg kritisk til Irans økende innflytelse i landet. Han fikk stor oppslutning under valget i 2018.
Pirates of Silicon Valley
Pirates of Silicon Valley er et 1999 TV-Dokudrama basert på boken Fire in the Valley: The Making of The Personal Computer av Paul Freiberger og Michael Swaine. Filmen er skrevet og regissert av Martyn Burke som dokumenterer fremveksten av PC-en (personlig datamaskin) gjennom rivaliseringen mellom Apple og Microsoft.
Handling
Steve Jobs snakker med regissør Ridley Scott i angående annonseringen for Apple Computer, som introduserte den aller første Macintosh. Steve Jobs ønsker å formidle hans egen ide, men Scott er mer opptatt av de tekniske aspektene ved annonsen. I 1997 med Jobs, tilbake ved Apple, kunngjøres en ny avtale med Microsoft Macworld / iWorld. Hans partner, Steve "Woz" Wozniak, blir introdusert som en av de to sentrale fortellerne i historien.
Steve Jobs og Woz utvikler Apple Computer i garasjen til Jobs sin familie. Til slutt investerer Mike Markkula i organisasjonen som gjør det mulig å utvide og komme videre. I 1977 demonstrerte de Apple II ved West Coast Computer Faire. Filmen følger også Steve Jobs sitt forhold til kjæresten på videregående skole, Arlene, og deres datter Lisa. Rundt den tiden hun ble født, avslørte Jobs sin neste datamaskin, som han kalte Lisa. I 1984 utviklet bedriften en Macintosh. Men Steve Jobs blir tvunget ut av Apple, av administrerende direktør John Sculley.
Dearborn gasskraftverk
Dearborn gasskraftverk er et varmekraftverk i St. Clair County i Michigan, USA. Anlegget har en installert produksjonskapasitet på 790 MW, fordelt på 4 turbiner. Operatør er energiselskapet Dearborn Industrial Generation Co LLC.
Kraftverket stod ferdig utbygd i 1999, med senere utvidelse i 2001. Brenselkilden er naturgass, bare unntaksvis fyringsolje.
Anitra Eriksen
Hun er utdannet fra Statens teaterhøgskole og har spilt en rekke roller ved Nationaltheatret, Teatret Vårt, Oslo Nye Teater, Trøndelag Teater og Nord-Trøndelag Teater. Hun har også hatt en rekke roller i norske filmer og TV-serier, bl.a. Borgen skole, Over stork og stein, Vestavind, Karl & Co og Olsenbandens siste stikk. Hun har også gitt stemme til flere kjente tegneseriefigurer, blant annet Minni Mus.
Hun spilte hovedrollen som Laura Kieler i Odd Birger Grønlis stykke I skyggen av Nora, som hadde premiere på Nord-Trøndelag teater i 2003, og som ved flere anledninger har blitt oppført på ulike scener i ettertid. I tillegg har hun i en årrekke vært konferansier på MoldeJazz i Molde.
Hun er oppvokst i Verdal, og bosatt i Oslo.
Sigrun Berg
Sigrun Karoline Matina Berg (født 18. mai 1901 i Kristiania, død 18. mai 1982) var en norsk kunsthåndverker, vever og tekstildesigner. Hun var datter av Caroline Juliane Debes (Car) og Paal Berg. Hun «er blitt særlig kjent for sin produksjon av plagg og sjal. […] Engasjementet for å skape arbeidsplasser fulgte henne gjennom hele livet, og hun fikk i gang mange småbedrifter og vevstuer».
Virksomhet
Hun var utdannet ved Statens kunst- og håndverksskole 1918–19 og Statens kunstakademi 1934–35. Etter utdanningen ved SHKS utdannet hun seg som jordmor ved Rikshospitalet. Her møtte hun legen Per Wendelbo, og paret bosatte seg i Trysil. Mens hun bodde i Trysil, fram til 1934, lærte hun seg å veve og engasjerte mange i en omfattende småindustri med veving av ryer. Etter et år ved Statens Kunstakademi bosatte hun seg i 1936 i Rauland. Fra 1948 drev hun egen vevstue i Damstredet 20 i Oslo, med flere ansatte.
I sin egen vevstue laget hun ryer, åklær og småserieproduksjon av klær og sjal. Berg var også konsulent og designer for flere tekstilprodusenter : Teletweed Vevarlag, De Forenede Ullvarefabrikker (1957–1965), Røros Tweed, Haldens Bomuldspinderi & Væveri og Solberg Spinderi.
Hun debuterte på Høstutstillingen i 1935 med et maleri, og hadde sin første separatutstilling i Galleri Per 1954. Hun har utført utsmykninger i
Hun var datter av høyesterettsjustitiarius Paal Berg og mor til botanikeren Per Wendelbo og arkitekt Pål Berg.
Priser og utmerkelser
Sigrun Berg er dessuten innkjøpt av kunstindustrimuseene i Oslo og Trondheim.
Snitt (mengdelære)
Innenfor matematikken er snittet mellom to mengder A og B, mengden av alle elementer som ligger i både A og B.
Snittet mellom A og B skrives A ∩ B.
Nikolaj Mikhajlov
Nikolaj Mikhajlov (bulgarsk, født 28. juni 1988 i Sofia) er en bulgarsk fotballspiller som spiller målvakt for. Mikhajlov er sønn av Borislav Mikhajlov, den tidligere spilleren som har flest landskamper for Bulgaria og som er lederen av det bulgarske fotballforbundet. Spilleren ble sterkt kritisert etter flere blundere i kamper for Levski, og mange følte at han ble beskyttet av sin mektige far.
Nikolaj Mikhajlov signerte en tre-årskontrakt for Liverpool, og vil få tøff konkurranse av både Reina og Carson om målvaktsplassen, derfor må man regne med at han er tiltenkt en rolle som tredjemålvakt. Han har spilt én landskamp for Bulgaria. Det ble etterhvert spørsmålstegn om Mikhajlov ville få arbeidstillatelse.
Trivia
Mikhajlov startet fotballkarrieren som angripsspiller hos. Faren, Borislav, var målvakt for den engelske klubben, og da spilte Nikolaj i angrepsrekka på aldersbestemte Reading-lag.
Oswald Lints
Lints vant en olympisk bronsemedalje i hestesport under OL 1920 i Antwerpen. Han var med på det belgiske laget som kom på tredjeplass i lagkonkurransen i feltritt, bak Sverige og Italia. Det belgiske laget besto av Bonvalet på hesten «Weppelghem», Lints på «Martha», Misonne på «Gaucho» og Roger Moeremans d’Emaüs på hesten «Sweet Girl».
Hakkespettboka
Hakkespettboka (engelsk:  ) er en fiktiv håndbok fra Disney-tegneseriene. Boka inneholder all verdens kunnskap i verdens minste format og er forbeholdt medlemmene i speiderbevegelsen Hakkespettene, hvor blant annet Ole, Dole og Doffen er flerestjerners generaler. Hakkespettboka ble skapt av Carl Barks og vist for første gang i 1954.
Opprinnelse
Hakkespettbokas opprinnelse blir fortalt i historien Visdommens voktere av Don Rosa. Her blir det fortalt at boka sies å opprinnelig stamme fra biblioteket i Alexandria. Da biblioteket brant ned, trodde mange at all kunnskapen som ble oppbevart der hadde gått tapt for alltid. Imidlertid klarte en hemmelig orden som hadde som oppgave å beskytte kunnskapen i biblioteket, å berge mange av rullene til et hemmelig sted. Da boktrykkerkunsten så ble videreutviklet av Johann Gutenberg på 1400-tallet, ble rullene kopiert over til bøker. Disse bøkene hadde Francis Drake med seg da han gikk i land på Amerikas vestkyst i 1579 og grunnla Drakestaden i Calisota. Ols Ødekvakk (en av Drakes menn) gjemte denne skatten i en hemmelig tunnel under fortet Drakestaden, hvor Ødekvakk hadde jobben med å samle all den viktigste kunnskapen fra disse bøkene i én bok.
Kornelius Kvakk fant tunnelen under Drakestaden ved en tilfeldighet da han i 1821 holdt på å grave en tunnel for fri passasje inn og ut av fortet i tilfelle en beleiring. Kornelius overlot boka som nå inneholdt den tapte kunnskapen fra biblioteket i Alexandria til sin sønn, Clinton, grunnleggeren av Hakkespettene. Hakkespettboka var på den tiden en kjempestor bok som måtte bæres av én eller flere hakkespetter, men dagens utgave er komprimert til lommeformat.
Slaget ved Montlhery
Slaget ved Montlhery var det endelige "oppgjøret" under de adeliges opprør mot kong Ludvig 11.. som hadde startet reformer i sentralisering av kongestyret gjennom Frankrike som rammer grevene og hertugene som deretter inngikk en koalisjon. Koalisjonen siktet på å bevarer egne føydale eiendommer med deres medbestemmelsesrett, deretter blir den kjent som Ligue du Bien public eller "ligaen for felles eie".
Forspillet
Ludvig 11. trakk seg ved mars 1465 mot sør og former en sterk hær av styrker under greve Gaston de Foix, militsstyrker fra byer og provinser i Languedoc, Normandie, Champagne og Dauphiné så ved sommeren var det 30 000 som marsjere mot opprørernes sentrum, Bourbonnais fra Orléans under Pierre de Breze.
Karl den modige hadde allerede satt seg i bevegelse og med et stort beleiringstren kom han til Paris og begynner å beleirer holdepunktre som kontrollere inngangsveier til hovedstaden, tok den befestede broen på St.Cloud så bare veien mot sør var åpen. Samtidig var en hær på 12 000 bretonere på vei fra Bretagne østover for å forente seg med Karl den modiges hær, i sør hadde grevene av Armagnac, Nemours og Bourbon gikk sammen mens hertug Filip den gode av Burgund rekruttere en stor sveitsiske hær i øst.
Ludvig 11. kunne ikke lot Paris faller til opprørerne og valgt å når fram til Paris ved å slå seg gjennom ringen som Karl den modige hadde opprettholdt. Ved 14. juli 1465 etter tvangsmarsj nådde den kongelige hæren Montlhery der de fant Karl den modige med sin hær på en høyde.
Slaget
Ved kl. 2 om ettermiddag avgjører kongen å angripe- han skulle leder senteret mens Breze leder høyre fløy og greven av Maine leder venstre fløy under ordre til å fulgt etter. Breze angriper og lykkes etter blodige kamper å feide til side styrkene under greven av Saint-pol så man fikk en bresje hvor senteret strømmer inn i slik at opprørernes hær blir presset tilbake på deres venstre flanke, deretter angriper Maine den høyre fløyen av opprørshæren under Karl den modige. Akkurat idet seieren var innenfor rekkevidde for kongen, brøt Maines tropper sammen og flykte forfulgt av burgunderne, tok med seg en tredjedel av den kongelige hæren og nå var situasjonen reversert idet burgunderne svinger om mot Ludvig 11.. med hans senter.
Men Ludvig 11. lykkes å forhindrer panikk i egne rekker og oppildnet til å ytret mer motstand enn før, klart å stopper angrepene og presset tilbake burgunderne slik at et sammenbrudd var unngått. Men nå med færre menn enn opprørerne kunne ikke man håpet å gjentar angrepene idet mørket faller på.
Laukhella
Laukhella (nordsamisk: Lávkheallu) er en bygd i Lenvik kommune i Troms. Bygden ligger langs Laksfjordens nordside, vest for tettstedet Silsand på Senja. På stedet finnes en ferdighusfabrikk. Her ligger også Islandsbotn stadion, som er hjemmebanen til FK Senja. Området Laukhella-Tortenlia-Islandsbotn har til sammen cirka 200 innbyggere.
Kutztown University
Ved Kutztown var det 10 193 studenter i 2006, og 501 vitenskapelig ansatte. Skolepengene samme år var US$ 6 619 for studenter hjemhørende i delstaten Pennsylvania, og ca. US$ 13 500 for studenter fra andre delstater eller utlandet. Studiene tilbys opp til mastergrad.
Aslaug
Utbredelse
Aslaug var mest populært som navn på jentebarn i Norge mellom 1900 og 1930.
Kutztown University
Biblioteket har 503 000 boktitler, foruten moderne trådløs internettforbindelse og en rekke digitale samlinger.
Slaget ved Montlhery
Slaget
I natten gav kongen ordre om å tente opp mange bål på høydene av Montlhery medregnet i landsbyen for å villeder opprørerne til å tro de skulle står der for gjentakelse av slaget den neste morgen, deretter rykket på veien ved Corbeil mot Paris med restene av sin hær. Da Karl den modige så at de kongelige var dratt vekk, blir han erklært som seierherre ved å står på valplassen, men kongen var kommet til Paris som nå var blitt uinntagelige.
Etterspillet
Ludvig 11.. fant sterk støtte i Paris og deretter hadde sikret seg en uangripelige posisjon hvorfra man kunne forhandler i styrke ovenfor koalisjonen av grevene og hertugene som raskt blir uenig seg mellom om videre handling. Likevel måtte kongen aksepterer flere traktater der man måtte gir rett til sine motstanderne selv om man også lykkes å få handlingsrom for senere innskrenkninger, noe som skulle blir fatal for de adelige spesielt etter Burgund falt sammen ved 1477.
Gunnar Eggen
Gunnar Eggen (født 3. januar 1946) er en norsk travtrener og kusk med stall på Norges hovedbane Bjerke Travbane i Oslo. Antall seire: 5546.
Laukhella
Laukhella ligger langs fylkesvei 86, som gjennom bygden har gatenavnet Laukhellaveien (sic).
Gunnar Eggen
I 1988 vant Eggen storløpet Oslo Grand Prix med varmblodshesten «Sugarcane Hanover». Han vant også det mest kjente løpet, «March of Dimes Trot» med «Sugarcane Hanover» De stilte også til start i det svenske Elitloppet, der de kom på andreplass.
Laukhella
Laukhella kapell er fra 1949.
Grunnkrets
Laukhella grunnkrets omfatter, foruten Laukhella, Tortenlia og Islandsbotn også deler av tettstedet Silsand, nærmere bestemt boligfeltene Silsand mellom og Silsand sør. Grunnkretsen har mer enn 900 innbyggere, og er dermed nr. 2 i kommunen i folketall, etter Finnsnes. Areal: 7,38 km².
Innbyggertall:
Programvareselskap
Et programvareselskap er et firma som produserer programvare for datamaskiner. Verdens største programvareselskap er Microsoft som produserer blant annet operativsystemet Microsoft Windows. Andre ledende selskaper er Adobe, Red Hat, Macromedia og Novell.
Cross kullkraftverk
Cross kullkraftverk er et kullkraftverk i Berkeley County, delstaten Sør-Carolina i det østlige USA. Det har en installert produksjonskapasitet på 1760 MW, fordelt på 3 omtrent like store blokker / turbiner. Operatør er Santee Cooper Co.
Anlegget ble bygget ut i årene 1984–2007. Brenselkilden er kull.Utslippene av CO2 i 2007 var totalt 15,0 mill. tonn.
Xico
Xico kan vise til:
Isabelle Duchesnay
Isabelle Duchesnay (født 18. desember 1963 i Aylmer i Quebec), canadisk og fransk kunstløper som deltok i de olympiske vinterleker 1988 i Calgary og 1992 i Albertville.
Duchesnay vant en olympisk sølvmedalje i kunstløp under vinter-OL 1992 i Albertville. Sammen med sin bror Paul Duchesnay kom hun på andreplass i isdans, bak Marina Klimova og Sergej Ponomarenko fra Samveldet av uavhengige stater.
Duchesnay ble verdensmester i kunstløp 1991, i parløp sammen med sin bror Paul.
FNs sikkerhetsråds resolusjon 217
FNs sikkerhetsråds resolusjon 217, vedtatt 20. november 1965, slo fast at situasjonen som oppstå i kjølvannet av Rhodesias unilaterale uavhengighetserklæring var ekstremt alvorlig og at den britiske regjeringen burde sette en stopper for den fordi den utgjorde en fare for internasjonal fred og sikkerhet. Sikkerhetsrådet ba også alle land om ikke å anerkjenne hva rådet kalte «den ulovlige myndigheten» og ikke opprettholde diplomatiske reaksjoner med Rhodesia. Det ba også alle land om å kutte økonomiske bånd med landet.
Caxambu do Sul
Caxambu do Sul er en kommune i delstaten Santa Catarina i sørregionen av Brasil.
Mandal (kommune)
Mandal var en egen kommune fra 1837 inntil 2020, da som Norges sørligste kommune, beliggende i Vest-Agder fylke. Den grenset pr 2019 i vest og nordvest mot Lindesnes, i nord mot Marnardal, og i øst mot Søgne. Kommunen hadde 15 529 innbyggere i 2016. I 1987 var folketallet 12 263 - det har dermed steget med mer enn 3 000 i løpet av 30 år. I 1964 ble bykommunen Mandal ble slått sammen med omlandskommunen Halse og Harkmark og innlandskommunen Holum litt lenger nord. Ved kommunereformen i 2020 ble Mandal slått sammen med Lindesnes og Marnardal kommuner til Lindesnes kommune. Mandal by (med 0 innbyggere ) er administrasjonssenter i den nye kommunen.
Natur og geografi
For en oversikt over grunnkretser, se Grunnkretser i Mandal kommune.
Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.
Mandal ligger i Norges sørligste kommune, med skvalpeskjæret Pysen rett øst for Ryvingen som Norges sørligste punkt. Mandalselva er byens naturlige geografiske midtpunkt. Mandalselva hadde tidligere et annet løp, så store deler av sentrum og vestlige bystrøk har sandgrunn som elva skylte med seg gjennom flere tusen år. Området Furulunden med Sjøsanden og andre strender vitner om dette, den er en vernet furu-mo på sandgrunn.
Den tidligere kommunen er kupert, med typisk sørlandske knauser og berg. Godt, flatt jordbruksland finner vi på Ime i øst, og langs elva nord i Holum. Mandal ligger i grunnfjell-skjoldet og har derfor ganske sur jord med begrenset flora og moderat godt jordbruk. Derimot vokser noen varmekjære arter langs kysten her, blant annet kristtorn og eik, men neppe bøk. En del arter har også kommet med ballastjord direkte eller via andre havner, eksempelvis kjempehøymol og grønnamarant. Det er rikere løvskog i Sånum i sørvest mot Lundevik, i områdene mellom Skogsfjorden og havet.
Området har en flott skjærgård med en stor mengde hytter og er godt tilrettelagt for båtturister. Elva, som også er en lakseelv, deler byen i to før den renner ut i havet. Tre lakser var motiv i det tidligere kommunevåpenet.
Historie og utvikling
Historiske funn i kommunen viser at det lenge har bodd folk langs elvas utløp og ved tilstøtende fjorder. De eldste funnene av våpen og redskap av flint som er gjort, skriver seg fra ca 3000 år f. Kr.
Mandal er nevnt som «Vester-Risør» på slutten 1300-tallet da kong Erik av Pommern ga stedet rett til handel med den senere så berømte mandalslaksen. På denne tiden hadde borgerne i Landskrona i Skåne i Danmark enerett på handel og næringsvirksomhet i Vester-Risør.
Stedet hadde da bymessig bebyggelse vest for Sjøsanden, ved innseilingen til Skogsfjorden, et lite handelssted kalt Spidsbo. Et annet sted med tidlig bebyggelse lå oppe i Mandalselva, kalt Marndal eller Mandal, med bl.a. en egen kirke fra 1500-tallet. Mandal er dermed en av sørlandets eldste byer – om ikke den eldste. I tillegg lå en tredje bebyggelse i Kleven, hvor den naturlige havnen var avgjørende. Kleven var en svært viktig uthavn langs kysten av Agder i historisk tid, og her var det los- og tollstasjon. Handelsstedet Vester-Risør er første gang nevnt med ladestedprivilegier i 1632. Vester-Risør fikk fornyet privilegiene i 1662, underlagt kjøpstaden Kristiansand, og med navnebytte til Mandal.
I perioden 1809-1815 var det produksjon ved Mandal saltverk.
Bybrannen i 1810 tok den gamle stenkirken fra 1500-tallet, som stod på torget nede i byen. Dagens Mandal kirke er fra 1821 og Norges største trekirke, bygget i empirestil. Mandal fikk som ladested eget formannskap og kommunalt selvstyre i 1837. 1800-tallet ble en pionertid med stor vekst, yrende kunstliv og nye virksomheter. Laksefiske og handel gjorde Mandal til en rik handelsby, noe gjenstående, store borgerhus vitner om. En håndfull familier med skogs- og lakseretter tjente godt på fiske og utførsel av laks og tømmer. Velstanden gjenspeiles i statuen «Mandalitten» i sentrum, han har «laks i lommene, egg i skoene og fint brød i hatten».
Mandal sykehus ble anlagt i 1877. Byen fikk status som kjøpstad 1. juli 1921, og samtidig ble kommunegrensene utvidet, med bl.a. Vestnes fra Halse og Harkmark. Under andre verdenskrig anla den tyske okkupasjonsmakten flyplass på den flate avsetningsmarken på Vestnes, mellom Furulunden og Skogsfjorden, og flyplassen gjorde Mandal til et alliert bombemål. Etter krigen ble flyplassen fjernet og området bebygd med eneboliger.
I 1964 ble bykommunen slått sammen med landkommunene Halse og Harkmark og Holum til dagens Mandal kommune. Kommunen har vokst jevnt med 100-200 innbyggere hvert år de siste tiårene. Byen har fortsatt å utvide seg og dekker i dag også områder som tidligere var en del av Halse og Harkmark, deriblant næringsområdet Skinsnes og boligstrøket Ime med egen skole.
De eldre kommunale arkivkildene for kommunen (og de tidligere kommunene) finnes i dag hos Interkommunalt arkiv i Vest-Agder IKS(IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.
Næringsliv og samferdsel
Mandal er kjent for sin skipsindustri og verkstedsindustri. Det var mye handel i seilskutetiden, hvor den naturlige havnen i Kleven ved Gismerøya ble benyttet. Store verft har levert skip og skipsutstyr i Norge og utlandet: Westermoen Hydrofoil, Båtservice Verft ved Skogsfjorden, det senere Umoe Mandal sørøst for utløpet av Mandalselva. I byen produsertes også de legendariske Marna båtmotorer fra 1930 til 1984.
Den andre hermetikkfabrikken i Norge ble også etablert i Mandal av Abraham Brodersen i 1866. The Norwegian Preserving Co drev fra 1866 til 1903, og var lokalt kjent under navnet Kogeriet.
Kommunen har også vært et sentrum for utvikling og bygging av hurtigbåter i Norge fra tidlig på 1950-tallet. Det var Toralf Westermoen som startet dette arbeidet. Siden er det bygd og utviklet nye hurtigbåtkonsepter kontinuerlig i byen. For tiden er Sjøforsvarets nye missiltorpedobåter av Skjold-klassen under bygging i Mandal på verftet Umoe Mandal.
Videre har tekstilindustrien vært betydelig, med fire industribedrifter i glansperioden på 1930- til 60-tallet – Sjølingstad Uldvarefabrik, Buøy Veveri, Mandal Kokosveveri og Mandal Veveri. I forrige århundre arbeidet tidvis 2-300 mennesker ved tekstilbedriftene i byen.
Kultur og utdanning
Kunstnerne Adolph Tidemand, Olaf Isaachsen, Amaldus Nielsen, Gustav og Emanuel Vigeland var fra Mandal. Flere av dem er representert i Mandal museum i Andorsengården.
Bibliotek, kino, teater- og konsertsal ligger i Buen kulturhus, som åpnet i 2012.
Lokalavisen Lindesnes kommer ut 4 dager i uken.
Fotballaget Mandalskameratene spiller i 4. divisjon.
Kommunen har én videregående skole: Mandal videregående skole, to ungdomsskoler (Blomdalen ungdomsskole og Vassmyra ungdomsskole), samt fire barneskoler: Furulunden skole, Frøysland skole, Ime skole og Holum skole.
Bygninger i Mandal kommune
Sentrum har mange hvitmalte sørlandshus, og trange, sjarmerende gater som gir sentrum en helt spesiell atmosfære. Midt i sentrum ligger en gågate. Her finnes det en rekke butikker og restauranter. I tillegg finnes det en lang promenade langs elven.
Se også Mandals gamle trehusbebyggelse
John Sanness
John Christian Munthe Sanness (født i 24. mai 1913 i Leipzig, død i 6. november 1984 i Oslo) var en norsk historiker og skribent.
Sannes ble født i Leipzig av norske foreldre, bankmann Stian Sanness (1880–1966) og Hanne Theodora Munthe (1882–1954). Han ble dr.philos. i 1959 med avhandlingen Patrioter, intelligens og skandinaver.
James Hetfield
James Alan Hetfield (født 3. august 1963 i Downey, California) er en amerikansk musiker. James er mest kjent som gitarist og vokalist i thrash metal-bandet Metallica. Han dannet Metallica sammen med den danske trommeslageren Lars Ulrich i 1981. Siden oppstarten har bandet solgt mer enn 102 millioner album, noe som gjør Metallica til et av tidenes mestselgende band. Bandet har vunnet ni Grammy Awards og er inkludert i Rock and Roll Hall of Fame.
Oppvekst
James Hetfield er født 3. august 1963. Han har to halvbrødre fra sin mors første ekteskap, og en yngre søster. Han gikk på Downey High School og fikk artium fra Orange County's Brea Olinda High School i 1981.
Faren Virgil var lastebilsjåfør, og moren Cynthia var operettesanger. Begge foreldrene tilhørte sekten Christian Science, og var derfor overbevist om at det var galt å ta medisiner eller motta annen form for legebehandling. Da Cynthia Hetfield fikk kreft tok hun derfor ikke imot noen form for behandling. Disse erfaringene brukte James Hetfield siden til å skrive tekster som blant annet The God That Failed, Until It Sleeps, Dyers Eve og Mama Said.
Virgil og Cynthia Hetfield skilte seg i 1976, og Cynthia Hetfield døde av kreft i 1979. 16 år gammel flyttet James inn til sin eldre halvbror David. Virgil Hetfield døde i 1996 da Metallica var på turné i forbindelse med utgivelsen av albumet Load.
Musikalsk inspirasjon
Hetfield var ni år gammel da han for første gang fikk pianotimer, men ettersom tiden gikk begynte han å spille på halvbroren Davids trommesett. David hadde også gitarer, og James begynte med tiden å få fascinasjonen for dette instrumentet. Etter som gitarevnene ble bedre, dannet han og noen kamerater bandene Leather Charm og Obsession.
Metallica
Etter å ha saumfart utallige musikkmagasiner, var det alltid ett navn som var gjennomgående i annonsene for personer som ønsket å starte band - Lars Ulrich. Etter hvert fikk de til et møte, hvorpå deres store fascinasjon for NWOBHM dannet grunnlaget for deres vennskap. Sammen startet de bandet Metallica, der James spilte rytmegitar og Ulrich spilte trommer. I bandets spede begynnelse, var det mange ulike bandsammensetninger, men ideen var hele tiden å danne noe tilsvarende det engelske bandet Diamond Head (som forøvrig var en av de ledende bandene innen NWOBHM). James Hetfield var usikker på sine egenskaper som vokalist, og bandet ble enige om å spørre John Bush fra det San Francisco-baserte bandet Armored Saint (som senere ble med i bandet Anthrax) om å synge. Bush takke høflig nei med den begrunnelse at han ville spille i band med sine beste barndomskamerater. Til slutt ble bandet bestående av James Hetfield (gitar og vokal), Lars Ulrich (trommer), Dave Mustaine (gitar) og Ron McGovney (bass). McGovney ble tidlig i løpet av 1982 byttet ut med den nå legendariske bassisten Cliff Burton.
Fra 1982 til 1983 ble Mustaines bruk av alkohol såpass utagerende at Hetfield ikke lenger kunne samarbeide med ham. Det hele resulterte i at Mustaine ble sendt på en 4-dagers busstur fra New York tilbake til San Francisco. Mustaine dannet siden bandet Megadeth. Metallica hyret inn gitarist Kirk Hammett i april 1983, og besetningen var endelig komplett og konsistent for mange år framover. Senere har det vært en kjent sak i bransjen at Mustaine og Metallica ikke har vært perlevenner. I den senere tid har derimot de gamle kamphanene blitt nære venner igjen.
Fram til midten av 90-tallet stod Hetfield for alle harmoni og rytmegitarinnspillinger på plate. Under innspillingen av albumet Load i 1996 har Kirk Hammett spilt sine egne spor. Selv om Hammett er bandets sologitarist, har Hetfield ved flere anledninger spilt soloer blant annet i sanger som «Nothing Else Matters», «My Friend of Misery», solo nr. to i «The Outlaw Torn», «To Live Is to Die», «Master of Puppets» og «Orion». Han skriver også i all hovedsak gitarharmoniene, tekstene, vokalmelodiene samt arrangering av låtene sammen med Ulrich.
Opp gjennom årene har James Hetfield vært involvert i en rekke sceneulykker. Den mest bemerkelsesverdige er kanskje pyroteknikkskandalen fra Olympiastadion i Montréal i 1992. Under sangen «Fade to Black» ble Hetfield alvorlig brent av en pyroflamme som var flyttet uten at noen hadde fått beskjed om det. Gitaren tok mye av støyten, men hans venstre side fikk 2.- og 3. grads forbrenning, hvor alt hår brant. Konserten måtte følgelig avlyses, men i kjent Metallicastil var de tidlig på veien igjen. Kun 17 dager etter eksplosjonen var Hetfield tilbake i bandet. I mellomtiden hadde Kirk Hammetts gitartekniker John Marshall steppet inn som gitarist mens Hetfield kun tok seg av vokaloppgavene.
Hetfield brakk også armen ved flere anledninger som følge av skateboardulykker, noe som flere ganger gjorde at han ikke kunne spille konserter. Bandets managament ble etterhvert bekymret for hvor ofte Hetfield skadet seg, og la derfor inn en klausul i kontrakten hans om et forbud mot skateboarding så lenge Metallica var på turne. Under innspillingen av Metallica (The Black Album], mistet Hetfield stemmen som følge av overbelastning.
Under produksjonen av St. Anger-albumet la Hetfield seg inn på en avrusingsklinikk etter mange år med alkoholmisbruk. Et opphold som skulle vare noen måneder, ble til over to år. Hele den tunge perioden er godt dokumentert i filmen Some Kind of Monster.
James Hetfield og Metallica er nettopp ferdige med en turne som feiret 20-årsjubileet til deres mest solgte album, Metallica, også kalt The Black Album.
Uluṟu-Kata Tjuṯa nasjonalpark
Uluṟu-Kata Tjuṯa nasjonalpark ligger i Nordterritoriet i Australia, i et område som «eies» av aboriginene (den australske urbefolkningen). Nasjonalparken, som står på verdensarvlisten til UNESCO, er blant annet kjent for sitt hellige røde fjell, Uluru (eller Ayers Rock, som det også kalles), og sin spesielle geologi, flora og fauna.
Yohan (navn)
Yohan er en fransk variant av mannsnavnet Johan, som har opprinnelse i hebraiske Yochanan og betyr «Gud er nådig».
Kjente personer med navnet
Personene i listen er ordnet kronologisk etter fødselsår.
Caçador
Caçador er en kommune i delstaten Santa Catarina i sørregionen av Brasil.
Vlada Kanic
Vlada Kanic (serbisk: Влада Канић, født 1941) er en musiker, oppvokst i Zemun i Serbia. Kanic var allerede en etablert musiker da han i 1968 flyttet til Norge, men bosatte seg som bygningsingeniør i Stavanger. Han er far til skuespiller Marko Iversen Kanic.
I 2001 ga Kanic ut CD-en En passant med aksent, der han spiller musikk med klare assosiasjoner til Balkan og til sigøynermusikk. Mange av tekstene her handler om borgerkrigen i hans opprinnelige hjemland Jugoslavia og stemning og følelser krigen fører med seg.
Sunnmørspostens anmelder kalte Kanic «en slags kroatisk Nick Cave» og slo fast at han «tar oss med til et musikalsk landskap som er rene sprengstoffet». Nordlandsposten trakk fram «sterke tekster», fortellerglede og dyktige backingmusikere, men terningkastet ble 4. En kort anmeldelse i Sarpsborg Arbeiderblad konkluderte med at albumet var «for spesielt interesserte» med terningkast 2.
Kanic er også frontfigur i bandet Viirus og sunget med Gjertruds sigøynerorkester. Han spilte sangen «Dødelige drifter» sammen med Eivin One Pedersen og Sveinung Sand på tribute-albumet til Lasse Myrvold. I 2012 og 2016 hadde Kanic utgivelser på det serbiske plateselskapet.
Jefferies kraftverk
Jeffries kraftverk er et varmekraftverk i Berkeley County, delstaten Sør-Carolina i det østlige USA. Det har en installert produksjonskapasitet på 446 MW, fordelt på 4 blokker / turbiner. Operatør er Santee Cooper Co. men det eies av delstaten ved South Carolina Public Service Authority Co.
Louis Gossett jr.
Louis Cameron Gossett jr. (født 27. mai 1936 på Coney Island i Brooklyn i New York City) er en amerikansk skuespiller. Han vant en Oscar, i klassen beste mannlige birolle, for sin rolle som «Sgt. Emil Foley» i filmen En offiser og en gentleman, An Officer and A Gentleman). Han har fått en stjerne på Hollywood Walk of Fame. Han er også kjent for å ha spilt «Gerak» i TV-serien Stargate SG-1.